A BIZOTTSÁG HATÁROZATA
(2009. december 22.)
Spanyolországnak a héa-sajátforrás alapjának kiszámítása során bizonyos ügylettípusok figyelmen kívül hagyására való felhatalmazásáról
(az értesítés a C(2009) 10419. számú dokumentummal történt)
(Csak a spanyol nyelvű szöveg hiteles)
(2010/6/EU, Euratom)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel az Európai Atomenergia-közösséget létrehozó szerződésre,
tekintettel a hozzáadottérték-adóból származó saját források beszedésének végleges egységes rendszeréről szóló, 1989. május 29-i 1553/89/EGK, Euratom tanácsi rendeletre (1) és különösen annak 6. cikkének (3) bekezdésére,
a saját forrásokkal foglalkozó tanácsadó bizottsággal folytatott konzultációt követően,
mivel:
(1)
A közös hozzáadottértékadó-rendszerről szóló, 2006. november 28-i 2006/112/EK tanácsi irányelv (2) 376. cikke értelmében Spanyolország továbbra is mentesíthet bizonyos ügyleteket. Ezeket az ügyleteket figyelembe kell venni a héa-sajátforrások meghatározása során.
(2)
A 2006/112/EK irányelv 376. cikke értelmében Spanyolország továbbra is mentesítheti az ezen irányelv X. melléklete B. részének 2. pontjában felsorolt alkotók által nyújtott szolgáltatásokat.
(3)
Spanyolország engedélyt kért a Bizottságtól, hogy figyelmen kívül hagyhasson alkotók által nyújtott szolgáltatásokat, mivel nem tudja pontosan kiszámítani a 2006/112/EK irányelv X. melléklete B. részének 2. pontjában említett ügyletekre vonatkozó héa-sajátforrás alapját. Az ilyen számítás valószínűsíthetően indokolatlan igazgatási terhet jelent ahhoz képest, amilyen hatást ezek az ügyletek Spanyolország héa-forrásainak összesített alapjára gyakorolnak. Ezért Spanyolországot fel kell hatalmazni az alkotók által nyújtott szolgáltatások figyelmen kívül hagyására az 1553/89/EGK, Euratom tanácsi rendelet 6. cikke (3) bekezdésének első francia bekezdésével összhangban.
(4)
Az átláthatóság és a jogbiztonság érdekében helyénvaló korlátozni az engedély időbeli alkalmazhatóságát,
ELFOGADTA EZT A HATÁROZATOT:
1. cikk
A héa-sajátforrások alapja 2009. január 1-jétől kezdődő számításának céljából Spanyolországnak engedélyezett a 2006/112/EK irányelv X. mellékletének B. részében említett ügyletek következő típusainak figyelmen kívül hagyása:
-
Alkotók által nyújtott szolgáltatások (2. pont).
2. cikk
Ez a határozat 2009. január 1-jétől2013. december 31-ig alkalmazandó.
3. cikk
Ennek a határozatnak a Spanyol Köztársaság a címzettje.
Kelt Brüsszelben, 2009. december 22-én.